CELEX: 32008R0971
Language: bg
Date: 2008-10-03 00:00:00
Title: Регламент (ЕО) № 971/2008 на Комисията от 3 октомври 2008 година относно нова употреба на кокцидиостатик като добавка към храни за животни (Текст от значение за ЕИП)

4.10.2008   
            
            
               BG
            
            
               Официален вестник на Европейския съюз
            
            
               L 265/3
            
         
      РЕГЛАМЕНТ (ЕО) № 971/2008 НА КОМИСИЯТА
   
   от 3 октомври 2008 година
   относно нова употреба на кокцидиостатик като добавка към храни за животни
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), и по-специално членове 3 и 9 от нея,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (2), и по-специално член 25 от него,
   като има предвид, че:
   
               (1)
            
            
               Регламент (ЕО) № 1831/2003 предвижда разрешаването на употребата на добавки при храненето на животните.
            
         
               (2)
            
            
               Член 25 от Регламент (ЕО) № 1831/2003 предвижда преходни мерки за заявленията за разрешаване употребата на фуражни добавки, които са подадени съгласно Директива 70/524/ЕИО преди датата на прилагане на Регламент (ЕО) № 1831/2003.
            
         
               (3)
            
            
               Заявлението за разрешително за добавката, посочена в приложението към настоящия регламент, бе подадено преди датата на прилагане на Регламент (ЕО) № 1831/2003.
            
         
               (4)
            
            
               Както е предвидено в член 4, параграф 4 от Директива 70/524/ЕИО, първоначалните коментари относно заявлението бяха изпратени на Комисията преди датата на прилагане на Регламент (ЕО) № 1831/2003. Следователно посоченото заявление продължава да бъде третирано в съответствие с член 4 от Директива 70/524/ЕИО.
            
         
               (5)
            
            
               Добавката диклазурил (Clinacox 0,5 % Premix) вече е разрешена с Регламент (ЕО) № 2430/1999 на Комисията (3) за пилета за угояване, Регламент (ЕО) № 418/2001 на Комисията (4) за пуйки за угояване и Регламент (ЕО) № 162/2003 на Комисията (5) за пилета, отглеждани за носачки.
            
         
               (6)
            
            
               Притежателят на разрешителното предостави нова информация в подкрепа на заявлението за разрешително за кокцидиостатик за зайци за десетгодишен период. Европейският орган за безопасност на храните („органът“) представи две становища (6) относно безопасността при използването на кокцидиостатик за хората, животните и околната среда при условията, определени в приложението към настоящия регламент. Оценката показва, че условията за такова разрешително, посочени в член 3а от Директива 70/524/ЕИО, са спазени. Съответно използването на този препарат, както е описано в приложението, следва да бъде разрешено за период десет години.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешава се посоченият в приложението препарат от групата „Кокцидиостатици и други лекарствени субстанции“ да бъде използван като добавка при храненето на животни за срок 10 години при условията, определени в посоченото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 октомври 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 270, 14.12.1970 г., стр. 1.
   
      (2)  ОВ L 268, 18.10.2003 г., стр. 29.
   
      (3)  ОВ L 296, 17.11.1999 г., стр. 3.
   
      (4)  ОВ L 62, 2.3.2001 г., стр. 3.
   
      (5)  ОВ L 26, 31.1.2003 г., стр. 3.
   
      (6)  Становище на Научната група по добавките и продуктите или веществата, използвани в храните за животни, изготвено по молба на Европейската комисия, относно безопасността и ефикасността на „Clinacox 0,5 %“ на базата на диклазурил за зайци за угояване и разплод. The EFSA Journal (2007) 506, 1—32. Актуализирано научно становище на Групата по добавките и продуктите или веществата, използвани в храните за животни (FEEDAP), изготвено по искане на Европейската комисия, относно безопасността на „Clinacox 0,5 %“ (диклазурил) за зайци за угояване и разплод. The EFSA Journal (2008) 697, 1—9.
   
      ПРИЛОЖЕНИЕ
      
                  Регистрационен номер на добавката
               
               
                  Име и регистрационен номер на лицето, отговарящо за пускане в обращение на добавката
               
               
                  Добавка
                  (търговско наименование)
               
               
                  Състав, химична формула, описание
               
               
                  Вид или категория на животното
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на срока на разрешителното
               
               
                  Максимално допустима граница на остатъчни вещества (МДГОВ) в съответните храни от животински произход
               
            
                  mg активно вещество/kg пълноценен фураж
               
            
                  Кокцидиостатици и други лекарствени субстанции
               
            
                  E 771
               
               
                  Janssen Pharmaceutica nv
               
               
                  Диклазурил 0,5 g/100 g
                  (Clinacox 0,5 % Premix)
               
               
                  
                     Състав на добавката:
                  
                  
                               
                           
                           
                              Диклазурил: 0,5 g/100 g
                           
                        
                               
                           
                           
                              Соев шрот: 99,25 g/100 g
                           
                        
                               
                           
                           
                              Поливидон К 30: 0,2 g/100 g
                           
                        
                               
                           
                           
                              Натриев хидроксид: 0,0538 g/100 g
                           
                        
                     Активно вещество:
                  
                  
                               
                           
                           
                              Диклазурил C17H9Cl3N4O2, (±)-4-хлорфенил [2,6-дихлоро-4-(2,3,4,5-тетрахидро-3,5-диоксо-1,2,4-триазин-2-ил)фенил]-ацетонитрил,
                           
                        
                               
                           
                           
                              CAS номер: 101831-37-2
                           
                        
                     Свързани примеси:
                  
                  
                               
                           
                           
                              Разпаден продукт (R064318): < 0,2 %
                           
                        
                               
                           
                           
                              Други свързани примеси (R066891, R066896, R068610, R070156, R068584, R070016): < 0,5 % поотделно
                           
                        
                               
                           
                           
                              Общо примеси: < 1,5 %
                           
                        
               
                  Зайци
               
               
                  —
               
               
                  1
               
               
                  1
               
               
                  Забранена употреба поне един ден преди клане
               
               
                  24 октомври 2018 г.
               
               
                  2 500 μg диклазурил/kg черен дроб
                  1 000 μg диклазурил/kg бъбрек
                  150 μg диклазурил/kg мускул
                  300 μg диклазурил/kg мастна тъкан